CELEX: 62012CA0141
Language: da
Date: 2014-07-17 00:00:00
Title: Forenede sager C-141/12 og C-372/12: Domstolens dom (Tredje Afdeling) af 17. juli 2014 — Y.S. (sag C-141/12) og Minister voor Immigratie, Integratie en Asiel (sag C-372/12) mod Minister voor Immigratie, Integratie en Asiel (sag C-141/12) samt M og S (sag C-372/12) (anmodning om præjudiciel afgørelse fra Rechtbank Middelburg, Raad van State — Nederlandene) (Præjudiciel forelæggelse — beskyttelse af fysiske personer i forbindelse med behandling af personoplysninger — direktiv 95/46/EF — artikel 2, 12 og 13 — begrebet »personoplysninger«  — omfanget af den registreredes ret til indsigt — oplysninger vedrørende en ansøger om opholdstilladelse og en juridisk analyse indeholdt i et administrativt dokument til forberedelse af afgørelsen — Den Europæiske Unions charter om grundlæggende rettigheder — artikel 8 og 41)

15.9.2014   
            
            
               DA
            
            
               Den Europæiske Unions Tidende
            
            
               C 315/2
            
         Domstolens dom (Tredje Afdeling) af 17. juli 2014 — Y.S. (sag C-141/12) og Minister voor Immigratie, Integratie en Asiel (sag C-372/12) mod Minister voor Immigratie, Integratie en Asiel (sag C-141/12) samt M og S (sag C-372/12) (anmodning om præjudiciel afgørelse fra Rechtbank Middelburg, Raad van State — Nederlandene)
   (Forenede sager C-141/12 og C-372/12) (1)
   
   ((Præjudiciel forelæggelse - beskyttelse af fysiske personer i forbindelse med behandling af personoplysninger - direktiv 95/46/EF - artikel 2, 12 og 13 - begrebet »personoplysninger« - omfanget af den registreredes ret til indsigt - oplysninger vedrørende en ansøger om opholdstilladelse og en juridisk analyse indeholdt i et administrativt dokument til forberedelse af afgørelsen - Den Europæiske Unions charter om grundlæggende rettigheder - artikel 8 og 41))
   2014/C 315/02
   Processprog: nederlandsk
   
      Den forelæggende ret
   
   Rechtbank Middelburg, Raad van State
   
      Parter i hovedsagen
   
   
      Sagsøgere: Y.S. (sag C-141/12) og Minister voor Immigratie, Integratie en Asiel (sag C-372/12)
   
      Sagsøgte: Minister voor Immigratie og Integratie en Asiel (sag C-141/12) samt M og S (sag C-372/12)
   
      Konklusion
   
   
               1)
            
            
               Artikel 2, litra a), i Europa-Parlamentet og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger skal fortolkes således, at de oplysninger vedrørende en ansøger om opholdstilladelse, der er indeholdt i et administrativt dokument såsom den i hovedsagerne omhandlede »redegørelse«, hvori er angivet sagsbehandlerens begrundelse for det udkast til afgørelse, som sagsbehandleren skal udarbejde i forbindelse med proceduren til forberedelse af vedtagelsen af en afgørelse vedrørende ansøgningen om opholdstilladelse, og de oplysninger om den pågældende, der i givet fald er indeholdt i dette dokuments juridiske analyse, udgør »personoplysninger« som omhandlet i denne bestemmelse, idet den juridiske analyse derimod ikke i sig selv kan kvalificeres på samme måde.
            
         
               2)
            
            
               Artikel 12, litra a), i direktiv 95/46 og artikel 8, stk. 2, i Den Europæiske Unions charter om grundlæggende rettigheder skal fortolkes således, at en ansøger om opholdstilladelse har ret til indsigt i alle de personoplysninger om den pågældende selv, som de nationale administrative myndigheder har gjort til genstand for behandling som omhandlet i direktivets artikel 2, litra b). Med henblik på at imødekomme denne ret er det tilstrækkeligt, at denne ansøger tilstilles en fuldstændig oversigt over disse oplysninger i en letforståelig form, dvs. en form, der gør det muligt for denne ansøger at opnå kendskab til nævnte oplysninger og at kontrollere, om de er korrekte og behandles i overensstemmelse med direktivet, således at ansøgeren i givet fald kan udøve de rettigheder, som den pågældende er tillagt i henhold til direktivet.
            
         
               3)
            
            
               Artikel 41, stk. 2, litra b), i Den Europæiske Unions charter om grundlæggende rettigheder skal fortolkes således, at en ansøger om opholdstilladelse ikke kan påberåbe sig denne bestemmelse over for de nationale myndigheder.
            
         
      (1)  EUT C 157 af 2.6.2012.
   
      EUT C 303 af 6.10.2012.